210 



PlfiCES A L'APPUI. 



La nature aussi des balaines 

 Mil en jeu , et principaument 

 II fit mencion des Seraines 

 Qui chantent merveilleusement , 

 Et compta la fourme comment 

 Dessus la croupe d'ung daulphin 

 Arrion harpant doulcement 

 Print port de mer et bonne fin. 



De la terre et de sa grandeur 

 Chanta le sage jouvenciaux , 

 Comment sa grande pesandeur 

 Soustiennent lignes et cordiaux ; 

 D'ommes , de bestes et d'oisiaux , 

 De pierres , d'arbres , metaulx , herbes , 

 Et de tous ses aultres fardiaulx 

 Appolo dit de bons proverbes. 



Et compta comment la Cibelle 

 Jadis une gent enfanta 

 Contre les Dieux du ciel rebelle, 

 Que Juppiter moult redoubta ; 

 A brief parler, il raconta 

 Tant de choses en son langage 

 Et si haultement les chanta , 

 Qu'on vit qu'il estoit plus que sage. 



(Hid.) 



La eust-on veu de la bombarde 

 Jouer dame Eutarpe la blonde , 

 Non pas a la mode lombarde , 

 Mais si souef que la grande unde 

 De la mer esparse et parfonde 

 Prioit le cruel vent marin 

 Que coy se tint , pour la faconde 

 Ouir du gracieux clarin. 



L& jouoit de sa doulce harpe 

 Tercicoire sur les viviers 

 Si souef que brochet et carpe 

 Venoient soubs les oliviers ; 

 Faulcons , sacres et espreviers 

 Se rendoient piteux et mols 

 Vers les perdrix et les plouviers , 

 En oyant si tendres bemols. 



De Melpomene les douchaines 

 Mains d'armonie ne rendoient ; 

 Les feuilles , les sentans seraines , 

 De leurs arbres se descendoient 

 Et sur le preau 1'altendoient , 

 Lui fesant couche et orillier ; 

 Toutes ensemble contendoient 

 A plus prez ses sons orillier. 



Caliope , de grosse trompe 

 Quant elle veult ung peu sonner, 

 Semble que le ciel fende et rompe 

 Et que doye tout estonner ; 

 Hault fait-elle Echo resonner 

 Laquelle s cavernes et fosses , 

 Mons et foretz , sans seiourner , 

 Respond aux voix gresles et grosses. 



